jkorsvik/nowiki_second_scrape_merged huggingface dataset:
Post Danmark

Post Danmark A/S var et dansk postselskap som hadde historie tilbake til 1624.
Selskapet hadde 12 727 ansatte (2013) og hovedkontor i Centralpostbygningen i København.
Post Danmark eiet 50 prosent av aksjene i e-Boks A/S.I juni 2009 fusjonerte selskapet med Posten Sverige til PostNord, som eies av den svenske og den danske stat i fellesskap. På dette tidspunktet var Post Danmark eiet av den danske stat (77 %), investeringsselskapet CVC Capital Partners (22 %) og de ansatte (3 %). 
I 2016 ble virksomheten innlemmet i morselskapet PostNord og varemerket Post Danmark opphørte.


== Referanser ==


== Eksterne lenker ==
(da) Offisielt nettsted 
(en) Offisielt nettsted 
(en) Post of Denmark – kategori av bilder, video eller lyd på Commons 
Post Danmark
Indias parlament

Indias parlament, eller Sansad (sanskrit for «hus»), er Indias føderale og lovgivende forsamling. Det er delt inn i to kamre, Rajya Sabha (overhuset) og Lok Sabha (underhuset). Det første valget til Sansad fant sted i 1951. Endringer i grunnloven krever 2/3-majoritet i begge kamrene, samt sanksjon av Indias president. Indias regjering er parlamentarisk ansvarlig overfor Lok Sabha.


== Eksterne lenker ==
(hi) Offisielt nettsted 
(en) Parliament of India – kategori av bilder, video eller lyd på Commons 
Indias parlament
August Güttinger

August Güttinger (født 10. juli 1892, død 1970)  var en sveitsisk sportsutøver som deltok under de olympiske leker 1924 i Paris og 1928 i Amsterdam.
Han ble olympisk mester i turn under sommer-OL 1924 i Paris. Han vant skranke og i tauklatring kom han på tredjeplass. Han var også med på det sveitsiske laget som kom på tredjeplass lagkonkurransen i mangekampe. Fire år senere, under OL 1928 i Paris tok han sin andre gullmedalje, han var med på det sveitsiske laget som vant lagkonkurranse i mangekamp.


== OL-medaljer ==
1924  Paris -  Gull i turn, skranke
1928  Amsterdam -  Gull i turn, mangekamp lagkonkurranse (Sveits)
1924  Paris -  Bronse i turn, tauklatring
1924  Paris -  Bronse i turn, mangekamp lagkonkurranse (Sveits)


== Referanser ==


== Eksterne lenker ==
(en) August Güttinger – Olympedia 
(en) August Güttinger – Sports-Reference (OL-resultater – arkivert)
Balaklava (Moss)

Balaklava (1–25, 2–22) er en gate i boligområdet Orkerød på Jeløy i Moss. Gaten er, i likhet med boligområdet Malakoff, oppkalt etter stedsnavn kjent fra Krimkrigen.
Det opprinnelige Balaklava var en by på Krim-halvøya hvor det i oktober 1854 stod et slag mellom britiske og russiske styrker. I dag er Balaklava en del av den ukrainske byen Sevastopol.
I  1856 fikk Fredrik Gerner anlagt et utsiktspunkt med steintårn på gården Orkerød på Jeløy og ga det navnet Balaklava. Det spesielle navnet ble siden videreført i gatenavnet Balaklava som passerer dette utsiktspunktet og ble stadfestet i 1948. I gaten ligger boliger primært bygget i etterkrigsårene.


== Referanser ==
Indias president

Indias president (engelsk: President of India, hindi: राष्ट्रपति; Rashtrapati, som betyr «Rikets herre» på sanskrit) er statsoverhode i Republikken India, samt øverstkommanderende for Indias forsvar. Til tross for artikkel 53 i Grunnloven, som sier at presidenten kan utøve sin myndighet direkte, utøves med visse unntak all myndighet som tilhører presidenten i stedet av den sittende regjeringen med statsministeren i spissen.


== Valgmåte ==
Presidenten velges av medlemmene i det indiske parlamentet (Lok Sabha og Rajya Sabha) så vel som av de lovgivende delstatsforsamlingene (Vidhan Sabha). Valgperioden er fem år. Sittende president har lov til å stille til gjenvalg. Det brukes en formel for å fordele stemmer slik at det oppnås en balanse mellom befolkningen i hver delstat og antall stemmer som representanter i den tilhørende delstatsforsamlingen kan gi, og en likeverdig balanse mellom medlemmer av delstatsforsamlingene og parlamentsmedlemmer. Dersom ingen kandidat får et flertall av stemmene finnes det et system som gjør at tapende kandidater elimineres fra konkurransen og stemmer for dem blir overført til andre kandidater, inntil en kandidat får et flertall. Visepresidenten velges ved en direkte avstemning der alle representanter (valgte og nominerte) i Lok Sabha og Rajya Sabha deltar.


== Embedsboliger ==
Indias president holder til i Rashtrapati Bhavan (som betyr «Presidentens hus» på sanskrit) i New Delhi. Presidentens andre offisielle embedsboliger er The Retreat Building i Chharabra ved Shimla og Rashtrapati Nilayam («Presidentens hus») i Hyderabad.


== Sittende president ==
Indias 14. og nåværende president er Droupadi Murmu, siden 25. juli 2022.


== Se også ==
Liste over Indias presidenter


== Referanser ==


== Eksterne lenker ==
(en) Offisielt nettsted 
(en) Offisielt nettsted 
(en) Presidents of India – kategori av bilder, video eller lyd på Commons 
(en) President of India – galleri av bilder, video eller lyd på Commons
Jelena Fadejeva

Jelena Andrejevna Fadejeva (russisk: Елена Андреевна Фадеева, født 23. januar 1814 i godset Dolgorukov i landsbyen Rzjisjtsjevo i Kyiv oblast, død 24. juni 1842 i Odessa) var en russisk forfatterinne av adelig herkomst. Hun tilhørte adelen Dolgorukov, som nedstammet fra dynastiet Rurik. Helena var datter av Andrej Mikhailovitsj Fadejev – guvernør i Saratov og senere i Tbilisi, og fyrstinne Jelena Dolgorukaja, som begge var prominente skikkelser i Russlands opplysningstid.
Som romanforfatterinne skrev hun et dusin med noveller under pseudonymet «Zenaida R.», og ble beskrevet av Vissarion Belinskij som «den russiske George Sand».
I den proto-feministiske novellen Teofanija Abbiadzjio var  Jelena forut for sin tid i å tale og skrive om kvinners rett til utdannelse. Hun var Russlands første forfatter som argumenterte for kvinnesak.
I 1830 giftet hun seg med Peter von Hahn, en tysk offiser i russisk tjeneste.
Jelena døde den 24. juni 1842 i Odessa av tuberkulose.


== Barn ==
Jelena Petrovna (12. august 1831 – 8. mai 1891)
Sasja (1832 – 1833)
Vera Petrovna (29. april 1835 – 17. mai 1896)
Leonid (født juni 1840)


== Referanser ==
Presidentvalget i USA 1956

Presidentvalget i USA 1956 var det 43. presidentvalget i USAs historie. Valget fant sted den 6. november 1956, og gjenvalgte Dwight D. Eisenhower og Richard Nixon som henholdsvis president og visepresident for perioden 1957–1961. Eisenhower og Stevenson møttes nok en gang som motstandere i et amerikansk presidentvalg, og denne gang ble Eisenhowers valgskred enda større enn i 1952.


== Eksterne lenker ==
Stemmer fordelt på stater
Stemmer fordelt på stater (med grafer)
Stemmer fordelt på fylker (counties)
Frank Kriz

Frank J. Kriz (født 26. mars 1894 i New York, død 11. januar 1970) var en amerikansk sportsutøver som deltok under de olympiske leker 1924.
Kriz ble olympisk mester i turn under sommer-OL 1924 i Paris. Han vant hopp foran to turnere fra Tsjekkoslovakia.


== OL-medaljer ==
1924  Paris -  Gull i turn, hopp


== Eksterne lenker ==
(en) Frank Kriz – Olympedia 
(en) Frank Kriz – Sports-Reference (OL-resultater – arkivert)
Francesco Martino

Francesco Martino (født 14. juli 1900, død 10. oktober 1965) var en italiensk sportsutøver som deltok i de olympiske leker 1924 i Paris.
Martino ble olympisk mester i turn to ganger under 1924 i Paris. Han vant konkurransen i ringer og han var også med på det italienske laget som vant lagkonkurransen i mangekamp.


== OL-medaljer ==
1924  Paris -  Gull i turn,  ringer
1924  Paris -  Gull i turn, mangekamp lagkonkurranse (Italia)


== Eksterne lenker ==
(en) Francesco Martino – Olympedia 
(en) Francesco Martino – Sports-Reference (OL-resultater – arkivert) 
(it) Francesco Martino – Italias olympiske komité 
(en) Francesco Martino – FIG
Josef Wilhelm

Josef Wilhelm (født 1892, død 1956) var en sveitsisk sportsutøver som deltok i de olympiske leker 1924.
Wilhelm ble olympisk mester i turn i sommer-OL 1924 i Paris. Han vant konkurransen på bøylehest foran to landsmenn. Han var også med på det sveitsiske laget som kom på tredjeplass lagkonkurransen i mangekamp.


== OL-medaljer ==
 1924  Paris -  Gull i turn, bøylehest  Sveits
 1924  Paris -  Bronse i turn, mangekamp lag  Sveits


== Referanser ==


== Eksterne lenker ==
(en) Josef Wilhelm – Olympedia 
(en) Josef Wilhelm – Sports-Reference (OL-resultater – arkivert)
Albert Séguin

Albert Séguin (født 8. mars 1891, død 29. mai 1948) var en fransk sportsutøver som deltok under de olympiske leker 1924 i Paris.
Séguin ble olympisk mester i turn under sommer-OL 1924 i Paris. Han vant hopp og han kom på andreplass i tauklatring. Han var også med å det franske laget som kom på tredjeplass i mangekamp.


== OL-medaljer ==
1924  Paris -  Gull i turn, hopp  Frankrike
1924  Paris -  Sølv i turn, tauklatring  Frankrike
1924  Paris -  Sølv i turn, mangekamp lag  Frankrike


== Referanser ==


== Eksterne lenker ==
(en) Albert Séguin – Olympedia 
(en) Albert Séguin – Sports-Reference (OL-resultater – arkivert)
Saturday Night Live

Saturday Night Live er et direktesendt amerikansk humor- og underholdningsprogram som har gått på NBC siden 1975. Mye av showet består av en rekke sketsjer som parodierer amerikansk kultur og politikk. Hver episode ledes av en kjent person. Det er også musikalske innslag. Programmet sendes fra NBCs studio i New York.
Sketsjene i programmet har gitt opphav til flere filmer, blant annet The Blues Brothers (1980) og Wayne's World (1992). Både John Belushi, Dan Aykroyd og Chevy Chase fikk sitt gjennombrudd her. De var aktive i programmet fra 1975 til 1979.
Programmet har i årenes løp mottatt en rekke priser, blant annet 78 Emmy (inkludert to for beste TV-serie) per 2017. Serien var blitt nominert til Emmy 252 ganger per 2018. Den har også vunnet tre Writers Guild of America.


== Referanser ==


== Eksterne lenker ==
Offisielt nettsted 
(en) Saturday Night Live – kategori av bilder, video eller lyd på Commons 
(en) Saturday Night Live – galleri av bilder, video eller lyd på Commons 
(en) Saturday Night Live på Internet Movie Database 
(en) Saturday Night Live på Rotten Tomatoes 
(en) Saturday Night Live på Metacritic
Bedřich Šupčík

Bedřich Šupčík (født 22. oktober 1898 i Wien, død 11. juli 1957 i Písek)  var en tsjekkoslovakisk sportsutøver som deltok i de olympiske leker 1924 i Paris og 1928 i Amsterdam.
Šupčík ble olympisk mester i turn under sommer-OL 1924 i Paris. Han vant konkurransen i tauklatring foran Albert Seguin fra Frankrike og i mangekampen kom han på tredjeplass. Fire år senere, under 1928 i Amsterdam, var han med på det tsjekkoslovakiske laget som kom på andreplass i lagkonkurransen i mangekamp bak Sveits.
Han deltok også under verdensmesterskapet i turn 1926 i Lyon, der han vant gull i lagkonkurransen og bronse i ringer.


== OL- og VM-medaljer ==
OL 1924  Paris –  Gull i turn, tauklatring
OL 1924  Paris –  Sølv i turn, mangekamp
OL 1928  Amsterdam –  Sølv i turn, mangekamp lag (Tsjekkoslovakia)
VM 1926  Lyon –  Gull i turn, mangekamp lag
VM 1926  Lyon –  Bronse i turn, ringer
VM 1930  Luxembourg –  Gull i turn, mangekamp lag
VM 1930  Luxembourg –  Sølv i turn, ringer


== Referanser ==


== Eksterne lenker ==
(en) Bedřich Šupčík – Olympedia 
(en) Bedřich Šupčík – Sports-Reference (OL-resultater – arkivert) 
(cz) Bedřich Šupčík – Tsjekkias olympiske komité
Alberto Zorrilla

Victoriano Alberto Zorilla (født 6. april 1906, død 23. april 1983) var en argentinsk svømmer som deltok i de olympiske leker 1928 i Amsterdam.
Zorilla ble olympisk mester under OL 1928 i Amsterdam. Han vant 400 meter fri med tiden 5.01,6, ny olympisk rekord, foran australske Boy Charlton og Arne Borg fra Sverige. På 1500 meter fri kom han på femteplass og på 100 meter fri ble han nummer sju.
Han var flaggbærer for Argentina under Sommer-OL 1932.


== OL-medaljer ==
1928  Amsterdam -  Gull i svømming, 400 meter fri


== Referanser ==


== Eksterne lenker ==
(en) Alberto Zorrilla – Olympedia 
(en) Alberto Zorrilla – Sports-Reference (OL-resultater – arkivert) 
(en) Alberto Zorrilla – databaseOlympics.com (arkivert) 
(en) Alberto Zorrilla – Swimming Hall of Fame
Tripoli (andre betydninger)

Navnet eller begrepet Tripoli har flere betydninger:

Tripoli – hovedstaden i Libya
Tripoli (Libanon) – by i Libanon
Tripoli (Hellas) – by i Hellas
George Kojac

George Harold Kojac (født 2. mars 1910 i New York, død 28. mai 1996 i Parsippany i New Jersey) var en amerikansk svømmer som deltok i de olympiske leker 1928 i Amsterdam.
Kojac ble olympisk mester i svømming to ganger under OL 1928 i Amsterdam. Han vant 100 meter rygg med tiden 1.08,2, ny verdensrekord, foran to landsmenn. Han var også med på det amerikanske laget som vant stafetten på 4 x 200 meter fri. På 100 meter fri kom han på fjerdeplass.


== OL-medaljer ==
1928  Amsterdam -  Gull  i svømming, 100 meter rygg
1928  Amsterdam -  Gull  i svømming, 4 x 200 meter fri


== Referanser ==


== Litteratur ==
van Rossem, G. (1928). The ninth olympiad Amsterdam 1928 Official report (PDF). Amsterdam: The Netherlands olympic comitee. 


== Eksterne lenker ==
(en) George Kojac – Olympics.com 
(en) George Kojac – Olympic.org 
(en) George Kojac – Olympedia 
(en) George Kojac – Sports-Reference (OL-resultater – arkivert) 
(en) George Kojac – databaseOlympics.com (arkivert) 
(en) George Kojac – Swimming Hall of Fame
Alexia av Hellas og Danmark

Alexia av Hellas og Danmark (født 10. juli 1965) er den eldste datter og barn av ekskong Konstantin II av Hellas og hans kone eksdronning Anne-Marie (født prinsesse Anne-Marie Dagmar Ingrid av Danmark, yngste barn til Fredrik IX av Danmark og Ingrid av Sverige).
Prinsesse Alexia ble født på Mon Repos i Korfu i Hellas, i samme hus som Philip, hertug av Edinburgh ble født.  Fra fødselen og til fødselen av hennes yngre bror Pavlos, var hun arving til den greske tronen, og Hellas var på den tiden fortsatt et monarki. Arvefølgeloven i Hellas fulgte ikke de saliske prinsipper, men hadde store likhetstrekk med arvefølgelovene i Storbritannia og Spania.
Den 9. juli 1999 giftet Alexia seg med Carlos Morales Quintana i St. Sophia-katedralen i London. Prinsesse Alexia og Carlos har fire barn:

Arrietta Morales y de Grecia
Ana María Morales y de Grecia
Carlos Morales y de Grecia
Amelia Morales y de GreciaFamilien bor i Puerto Calero på Lanzarote på Kanariøyene sammen med døtrene Arrietta, Anna-Maria og Amelia, og sønnen Carlos.


== Referanser ==
Conservapedia

Conservapedia er et politisk og religiøst kontrollert, wikibasert internettleksikon skrevet på engelsk. Artiklene i leksikonet er skrevet ut fra et høyreorientert, sosial-, kristen- og USA-konservativt ståsted. 
Conservapedia ble startet i USA i 2006 av advokat og historielærer Andrew Schlafly (født 1961), sønn av Phyllis Schlafly, en konservativ aktivist som grunnla Eagle Forum som organisasjon for tradisjonelt kristne familieverdier i 1972. Schlafly har forklart at han startet Conservapedia fordi han anså at Wikipedia hadde en liberal, antikristen og antiamerikansk slagside.Conservapedia formidler blant annet sterke anklager mot ateisme, homofili, feminisme,  utviklingslæren, relativitetsteorien, Det demokratiske partiet i USA og tidligere president Barack Obama. Både liberale og konservative politikere og debattanter i USA har kritisert nettstedet for ideologisk forutinntatthet og unøyaktig og uriktig informasjon.


== Referanser ==


== Eksterne lenker ==
(en) Offisielt nettsted 
(en) Conservapedia – kategori av bilder, video eller lyd på Commons
Yoshiyuki Tsuruta

Yoshiyuki Tsuruta (født 1. november 1903 i Kagoshima i Japan, død 24. juli 1986) var en japansk svømmer som deltok i de olympiske leker 1928 i Amsterdam og 1932 i Los Angeles.
Tsuruta ble olympisk mester i svømming under OL 1928 i Amsterdam. Han vant 200 meter bryst med tiden 2.48,8, ny verdensrekord, og nesten to sekunder raskere enn sølvvinneren Erich Rademacher fra Tyskland. Fire år senere, under OL 1932 i Los Angeles, vant han pånytt 200 meter bryst med tiden 2.45,4 foran sin landsmann Reizo Koike.


== OL-medaljer ==
1928  Amsterdam -  Gull  i svømming, 200 meter bryst  Japan
1932  Los Angeles -  Gull  i svømming, 200 meter bryst  Japan


== Eksterne lenker ==
(en) Yoshiyuki Tsuruta – Olympedia 
(en) Yoshiyuki Tsuruta – Sports-Reference (OL-resultater – arkivert) 
(en) Yoshiyuki Tsuruta – Swimming Hall of Fame
Maura

For kvinnenavnet, se Maura (navn).Maura er et tettsted i Nannestad kommune i Akershus. Tettstedet har 4 534 innbyggere per 1. januar 2022, og ligger 12 kilometer nord for Oslo lufthavn, Gardermoen og seks kilometer nord for kommunesenteret Teigebyen.
Maura er et sted med økende tilflytting ettersom Gardermoen ikke ligger langt unna. Holkebylia er stedet som har blitt raskest utbygd de siste 10 årene.


== Sport ==
Bjerke IL er navnet på det lokale idrettslaget i Maura.
Det er imidlertid langrenn og skiskyting som er de store idrettene i Maura. I dag har Bjerke IL et av de største anleggene i Norge på skiskyttersiden, større enn Holmenkollen. På skiskytterstadion til Bjerke er det nå lagt asfalt, men det er ikke laget rulleskiløyper. Mange kjente og gode skiløpere har gjennom tidene kommet fra Maura i Nannestad. Bjørn Dæhlie, Anette Bøe og Lars Erik Eriksen har alle gått for klubben Bjerke IL.


== Kjente personer fra Maura ==
Hans Haga, tidligere leder av Bondelaget
Katrine Moholt, programleder i TV 2
Tom Eddie Brudvik, skuespiller, kjent fra såpeserien Hotel Cæsar.
Vegard Breen, profesjonell landeveissyklist.
Kristoffer Ødemarksbakken, profesjonell fotballspiller.


== Referanser ==
Zimbabwes regjering

Zimbabwes regjering er den utøvende makten i Zimbabwe bestående av utvalgte ministre. Det har siden 1987 vært presidenten som har ledet regjeringen. 
Regjeringen består av to visepresidenter, 31 regjeringsministre og ti provinsielle guvernører.


== Forhold til ministerrådet ==
Etter det politiske forhandlingene i Zimbabwe i september 2008 ble det bestemt at regjeringen vil beholde sin struktur, men at man i tillegg vil opprette et ministerråd som skal bestå av 31 ministre. Mens regjeringen vil bli ledet av presidenten, vil ministerrådet ledes av statsministeren.
Anno Domini (Tormentor-album)

Anno Domini (utgitt 1988) er debutalbumet til det ungarske black metal-bandet Tormentor. Albumet regnes som en av grunnstenene til black metal-sjangeren.
Albumet ble første gang selvutgitt som demokassett, men ble i 1995 gjenutgitt som album av Nocturnal Art Productions og Head Not Found. 


== Sporliste ==
«Introduction» (0:57)
«Tormentor I» (2:52)
«Heaven» (3:01)
«Elisabeth Bathory» (5:14)
«Damned Grave» (3:44)
«In Gate of Hell» (3:27)
«Transylvania» (1:41)
«Tormentor II» (3:55)
«Trance» (2:20)
«Beyond» (4:02)
«Apocalypse» (3:16)
«Lyssa» (1:56)
«Anno Domini» (1:50)


== Kilder ==
Anno Domini hos Encyclopaedia Metallum


== Eksterne lenker ==
(en) Anno Domini på Discogs 
(en) Anno Domini på MusicBrainz 
(en) Anno Domini på Encyclopaedia Metallum
Beitbridge

Beitbridge er en grenseby i provinsen Matabeleland South i Zimbabwe. Navnet viser også til grenseposten og broa som krysser Limpopoelva, som utgjør den politiske grensa mellom Sør-Afrika og Zimbabwe.


== Bakgrunn ==
Byen ligger rett nord for Limpopoelva, om lag 1 km fra Alfred Beit-broa som går over Limpopoelva og forbinder Sør-Afrika med Zimbabwe. Hovedveiene leder fra grensa 321 km nordvest til Bulawayo og 585 km nordøst til Harare via Masvingo. Ifølge statistikk fra 2012 har byen et innbyggertall på 41 767, en økning fra 22 136 i 2002 og 11 596 i 1992.
Grenseovergangen i Beitbridge er den travleste veigrenseposten i det sørlige Afrika og blant de travleste i grensepostene i verden.


== Byen ==
Om lag 2570 av husene i Beitbridge tilhører de mer velstående delene av byen, hvor hovedsakelig ansatte i myndighetene og privat sektor bor. Den fattigere delen av Beitbridge består av rundt 3000 hus. Husene i den velstående delen er for det meste to- eller treroms mursteinshus, mens husene i de fattigere delene er blant de verste gjørmehusene i landet. Gjennomsnittsinntekten i underklassene i byen er sterkt varierende. Dette kommer av at mange ikke tar med seg familien sin til Beitbridge, men gjerne bor sammen med flere andre. Barer og fotballøkker er stort sett de eneste rekreasjonelle fasilitetene i de fattige delene av byen.


== Broa ==
Broa er oppkalt etter Alfred Beit, grunnleggeren av diamantselskaper De Beers. Broa ble bygget i 1929 til en kostnad på 220 000 dollar. Broa ble finansiert av Deit Railways Trust og South African Railways. Ei ny bro ble bygget i 1995. 24. november 1995 ble den nye broa offisielt åpnet. Broa ble bygget av den zimbabwiske regjeringen, som drar nytte av bompengeinntektene. Den nye broa har mye større kapasitet enn den gamle, som nå bare er for togtrafikk.


== Utvikling ==

På den sørafrikanske siden av grensa forbinder motorveien N1 grenseovergangen med de økonomiske sentrene Pretoria (463 km) og Johannesburg (521 km). Nærmeste by er Musina (16 km).
På den zimbabwiske siden av grenseovergange deler veien seg i to. Veien A6 som går til Bulawayo, mens R1 går til Masvingo. En jernbane går også gjennom denne grenseovergangen, side ved side med veien, og deler seg i et spor til Bulawayo og et spor til Gweru via Rutenga.


=== Stadion ===
Dulibadzimu stadion, en liten sportsarena, ble valgt av ZANU-PF til å arrangere den årlige nasjonale feiringen av Robert Mugabes fødselsdag lørdag 23. februar 2008. Mugabe hadde 21. februar, to dager før, fylt 84.


== Migranter ==
Byen krysses av mange zimbabwere som flykter til Sør-Afrika. Dem som krysser grenseovergangen lovlig utgjør bare en brøkdel av dem som krysser den ulovlig. Mange drister seg over Limpopoelva, hvor det finnes en rekke krokodiller, og tar seg på illegalt vis inn i Sør-Afrika.
Grenseovergangen krysses også av zimbabwere som på daglig basis drar inn til Musina for å kjøpe varer som er vanskelige å få tak i Zimbabwe.


== Referanser ==
7th Day of Doom

7th Day of Doom (utgitt 1987) er demoen til det ungarske black metal-bandet Tormentor.  


== Sporliste ==
«Intro» (1:29)
«Tormentor» (5:51)
«Branded by Satan» (7:53
«Infinite Darkness» (8:47)
«Damned Grave» (9:35)
«Dance of Swords» (0:45
«Mephisto» (4:50)
«Live in Damnation» (6:37)
«Seventh Day of Doom» (5:14)


== Kilder ==
The Seventh Day of Doom hos Encyclopaedia Metallum
Black and Speed Metál

Black and Speed Metál (utgitt 1989) er et split album mellom de fire ungarske heavy metal-bandene Trepán, Tormentor, Diktátor og Aromic.  


== Sporliste ==


=== Trepán ===
4. «Átok És Gyalázat» (3:40)
7. «Halál És Félelem» (3:50)


=== Tormentor ===
2. «Mephisto» (3:50)
6. «A Pusztítás 7. Napja» (3:17)


=== Diktátor ===
1. «A Sátán Kutyája» (2:35)
5. «Macskaszemû Ember» (3:45)


=== Aromic ===
3. «A Tábor» (4:16)


== Kilder ==
Black and Speed Metál hos Encyclopaedia Metallum
The Sick Years

The Sick Years (utgitt 2000) er et konsertalbum fra det ungarske black metal-bandet Tormentor. Albumet inneholder 12 konsertlåter, sammen med 6 låter fra underprosjektene Abstract og Daemons Fog.


== Sporliste ==
«Mephisto» (live Debrecen'88)
«Tormentor» (live Debrecen'88)
«Beyond» (live Debrecen'88)
«Countess Bathory» (live Debrecen'88)
«Tormentor II.» (live Debrecen'88)
«Damned Grave» (live Debrecen'88)
«Mephisto» (studio i Miskolc)
«The 7th Day of Doom» (studio i Miskolc)
«Branded with Satan» (live Tatbanya'86)
«Live in Damnation» (live Tatbanya'86)
«Intro» (live Csepel'86)
«Infinite Darkness» (live Csepel'86)
«Live in Black Hole» (Abstract, Machat-Csihar live opptreden)
«Live in Blue Box» (Abstract, Machat-Csihar live opptreden)
«Daemons pt.1» (Daemons Fog, Machat-Csihar studio opptreden)
«Daemons pt.2» (Daemons Fog, Machat-Csihar studio opptreden)
«Daemons pt.3» (Daemons Fog, Machat-Csihar studio opptreden)
«Daemons pt.4» (Daemons Fog, Machat-Csihar studio opptreden)


== Kilder ==
The Sick Years hos Encyclopaedia Metallum